ჯუჯა გიბონი
ჯუჯა გიბონი (ლათ. Hylobates klossii) — პრიმატი გიბონისებრთა ოჯახისა. იგი წააგავს სიამანგს თავისი შავი ბეწვით, მაგრამ გაცილებით პატარაა და არ აქვს ყელთან ჩანთა, რითაც სიამანგი გამოირჩევა. ჯუჯა გიბონის სიგრძე მერყეობს 44-დან 63 სანტიმეტრამდე და წონაში აღწევს ექვს კილოგრამს. ისევე, როგორც მრავალ სხვა სახეობის გიბონს, ჯუჯა გიბონსაც აქვს გრძელი ხელები და უკუდოა.